

**Mødereferat**

**Emne: Bestyrelsesmøde – Grønlandsvejens Lokalråd**

**Tid/sted: Onsdag den 24. feb. 2021 kl. 19.30, DIGITALT**

**Deltagere:** Anne Mie Brund-Andersen Grf. Sukkertoppen

Li Eliasen AAB afd. 41

Arne Nielsen AAB afd. 42

Orla Wulff Valgt medlem

Poul H Kragh Valgt medlem

Erik Rasmussen Valgt medlem

Marie France White Mikkelsen Valgt medlem

Henrik Fredeløkke Grf. Trekanten
Anders Dalmose Grf. Gludsminde

 **Afbud:** Anne Drøgemüller Lund Grf. Store Helvedeshul

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Mie bød formanden for Grf. Gludsminde, Anders Dalmose, velkommen til bestyrelsen. Medlemskabet er først officielt efter den kommende generalforsamling, så Anders fungerer indtil da som ressourceperson.

1. **Tilbagemelding fra Peter Sepstrup.**
Orla afventede fortsat de sidste tilbagemeldinger fra Peter Sepstrup, men ville følge op på lovliggørelsen af aktiviteterne i den gamle bagerbutik.
Med hensyn til revideret kort over Lokalrådets område, vil Poul kontakte Peter Sepstrup.
2. **Nyt fra afdelingerne**- Afd. 41 (Li): Se afsnit 3, Brians Træværksted.

- Afd. 42 (Arne): Der var intet nyt.
3. **Status på Brians Træværksted**Li fra afd. 41 havde i samarbejde med AAB´s ledelse arbejdet ihærdigt med sagen om træværkstedet. Etableringen af værkstedet havde ikke fulgt de rigtige kommandoveje, og der var en række myndighedskrav som skulle opfyldes. Li nævnte her Arbejdsmiljø, brandfare, udluftning og lignende.
Lokalrådet besluttede derfor at trække sig helt ud af sagen.
4. **Repræsentant fra Grf. Gludsminde.**Som det fremgår af starten af referatet, fik Marie kontakt med formanden for Gr. Gludsminde (Anders Dalmose), som gerne fremadrettet ville deltage i Lokalrådet. Som nævnt indtræder Anders officielt i lokalrådet efter den kommende generalforsamling.
For at kunne bibeholde den eksisterende bemanding i bestyrelsen stilles der forslag om, at ændre vedtægterne, så antallet af bestyrelsespladser fremover ændres fra 9 til max 10 personer.
5. **Den kommende Generalforsamling (10. maj kl. 19.00)**- Publiceringen skal foregå dels ved flyers til villaområder og små huse i Løget, og dels ved opslag i boligblokkene via opgangs-ambassadørerne.

- Marie og Erik er på valg.

- Et kort over (det nye) geografiske område er et bilag til vedtægterne, og skal indsendes som forslag til generalforsamlingen. (Poul).

- Der var enighed om at starte generalforsamlingen med et indlæg fra Thyge Havgaard Bjerring (Formand for ULN). Orla kontakter Thyge.

Det er fortsat usikkert, om mødet kan afholdes fysisk. Erik kontakter derfor Vejle Kommune, for at reservere hjælp til et digitalt møde inkl. afstemningsmulighed.
6. **Vejle Kommunes Natur**- **og stipulje.**Poul benytter ofte kløverstierne, og indrapportere fejl og mangler til Vejle Kommune (via Giv et Praj).

Erik meddelte, at naturvejleder Finn Lillethorup fra Økolariet arbejder med den ukontrollerede og kraftige bevoksning langs søerne i ådalen.

Hvis nogen får ideer i forbindelse med Vejle Kommunes Natur- og Stipulje, er de velkommen til at kontakte Erik.
7. **Input til Årsrapport.**
Poul og Mie gennemgår referaterne fra 2020 i forbindelse med input til årsrapporten.

Forventninger til aktiviteter i 2021.
- Opslagstavle (Digital eller analog) ved Rema 1000 / Netto. (Marie)
- Bruge skoven bag Gludsmindevej som opholdsområde, legeplads, ”opdagelsesområde” o.l. (Anders)
- Gadekær. (Mie)
8. **Orientering fra PULS** (Erik)
Erik orienterede om aktiviteterne på PULS-møderne, og fremhævede den store indsats fra myndighedernes side.
Hvis nogen observerer problemer eller uregelmæssigheder i området er det vigtigt at ringe 114, for derved at orientere myndighederne.
Man er også velkommen til at kontakte Erik.
9. **Orientering om SIU.**- Marie kunne orientere om, at halbyggeriet er godkendt, og at der bevilget 25 mill. kr. i 2023. Nu skulle der gerne findes yderligere 5 mill. kr. fra frivillige donorer.
- Vejle Klatreklub leder pt. efter lokationer – her var den nye hal en mulighed.
- Der er fastlagt et logo.
- Anders ville give input til hallen i forb. m. mountainbike og andre motionsmuligheder.
10. **Status på Redaktionsudvalget.**Der er sendt en skrivelse ud sammen med sidste LBN, som opfordrer beboerne til af indsende indslag til redaktionsudvalget. Dette vil blive understøttet af et par artikler fra borgere på Polarvej og Eskimovej.

Poul vil lave en skrivelse til områdets virksomheder, som opfordrer dem til at være aktive i forbindelse med bladet, her tænkes på annoncer, donationer, artikler, åbent-hus arrangementer mm.

Kunne vi ændre forsiden på LøgetByNyt, så ”Grønlandsvejens Lokalråd” blev mere synligt. Poul tager det op i redaktionsudvalget.
11. **Status på Digitale møder.**Erik og Marie har været på kursus i afholdelse af digitale møder.
12. **Status på Min Landsby, Facebook og Hjemmeside.**Vi er nødt til at gøre Lokalrådet mere synligt på de sociale medier og vores hjemmeside.
- Poul er ved at lægge informationer ind på Min Landsby.
- Flere skal skrive på Facebook (Marie giver adgang til dem der ønsker det)
- Hjemmesiden skal opdateres og ajourføres. Marie vil gerne supplere Anne med opgaven.
13. **Udvælge aktiviteter fra Årshjulet.**Vi skal være opmærksomme på følgende aktiviteter:
- Årsmødet i Vingsted for Lokalråd den 7. juni.
- Indvielse af Landsbyvandreruterne. ([www.kongran.vejle.dk](http://www.kongran.vejle.dk))

Poul H Kragh
25-02-2021